รัฐบาลไทย-ข่าวทำเนียบรัฐบาล-รอง ลธน.ม. เรณูฯ เปิดเผยถึงผลสำเร็จของการจัดงาน “สุดยอดสินค้า หลากหลายทั่วไทย หาได้ใน       ที่เดียว” พร้อมเชิญชวนประชาชนมา ชม ชิม ช้อป ได้ถึง 24 ก.ค. นี้
วันจันทร์ที่ 24 กรกฎาคม 2560
รอง ลธน.ม. เรณูฯ เปิดเผยถึงผลสําเร็จของการจัดงาน “สุดยอดสินค้า หลากหลายทั่วไทย หาได้ใน       ที่เดียว” พร้อมเชิญชวนประชาชนมา ชม ชิม ช้อป ได้ถึง 24 ก.ค. นี้
รอง ลธน.ม. เรณูฯ เปิดเผยถึงผลสําเร็จของการจัดงาน “สุดยอดสินค้า หลากหลายทั่วไทย หาได้ใน       ที่เดียว” พร้อมเชิญชวนประชาชนมา ชม ชิม ช้อป ได้ถึง 24 ก.ค. นี้
วันนี้ (21 ก.ค. 60) เวลา 16.00 น. ที่ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม ได้เปิดเผยถึงภาพรวมและความสําเร็จของการจัดงาน “Thailand ’s Best Product สุดยอดสินค้า หลายหลายทั่วไทย หาได้ในที่เดียว” ณ ตลาดคลองผดุงกรุงเกษม ข้างทําเนียบรัฐบาล ซึ่งกระทรวงมหาดไทยได้มอบหมายให้กรมการพัฒนาชุมชนเป็นเจ้าภาพหลัก ร่วมกับบริษัท ประชารัฐรักสามัคคี จํากัด พร้อมด้วยเครือข่ายองค์กรภาครัฐและเอกชน โดยความร่วมมือของสํานักเลขาธิการนายกรัฐมนตรี ในการนําสินค้าโอทอประดับพรีเมี่ยมและผลไม้ตามฤดูกาลมาจําหน่ายภายในตลาดฯ ตั้งแต่เดือนพฤษภาคม – 19 กรกฎาคม 2560 ซึ่งได้รับการตอบรับจากประชาชนเป็นอย่างดี มียอดขายรวมกว่า 193.7 ล้านบาท และมียอดผู้เข้าชม ชิม ช้อปกว่า 2.8 แสนคน ซึ่งงานจะมีไปจนถึงวันที่ 24 กรกฎาคม 2560 จึงขอเชิญชวนประชาชนที่ยังไม่ได้มาชมงานนี้สามารถมาร่วมงานได้ทุกวันไม่เว้นวันเสาร์ อาทิตย์ ระหว่างเวลา 10.00 – 19.00 น.
รองเลขาธิการนายกรัฐมนตรีฝ่ายการเมือง ได้เปิดเผยเพิ่มเติมอีกว่า สําหรับเดือนสิงหาคม 2560 ซึ่งเป็นเดือนที่ทางธนาคารเพื่อการเกษตรและสหกรณ์การเกษตร (ธ.ก.ส.) ได้เป็นเจ้าภาพหลักในการจัดงานตลาดคลองผดุงกรุงเกษมภายใต้กรอบแนวคิด “เพื่อยกระดับ SMEs ไทย ก้าวไกล สู่สากล” พร้อมผลักดัน SMEs ไทย สู่ยุคเกษตร 4.0 ที่มากด้วยนวัตกรรมการผลิตอย่างพิถีพิถัน ด้วยฝีมือความภาคภูมิใจของคนไทย โดยในแต่ละสัปดาห์จะมีThemeงานที่แตกต่างกันเพื่อให้สอดคล้องกับรูปแบบงานที่จัด ได้แก่สัปดาห์ที่ 1SMEsสู่เศรษฐกิจไทย (วันที่ 4-9 สิงหาคม 2560)สัปดาห์ที่ 2GIFT FOR MOM (วันที่ 10-15 สิงหาคม 2560)สัปดาห์ที่ 3GIFT FOR YOUแกะกล่องไอเดียไทย ก้าวไกลสู่สากล (วันที่ 16-21 สิงหาคม 2560)สัปดาห์ที่ 4FRESH FRUIT FUNช้อปเพลิน ผลไม้ดี วิถีไทย (วันที่ 22-27 สิงหาคม 2560)
ทั้งนี้ ภายในงานจะมีกิจกรรมการขายสินค้าSMEsเกษตร อาหาร กิจกรรมให้ความรู้ แก่ผู้ประกอบการSMEsเกษตร ที่มาร่วมงานกิจกรรมให้ความรู้แก่ผู้ร่วมงาน และประชาชนทั่วไปภายในงาน เช่น ความรู้ทางการเงิน และความรู้ด้านอาชีพต่าง ๆ เป็นต้น ตลอดจนกิจกรรมการแนะนําร้านค้าSMEsเกษตร และกิจกรรมส่งเสริมการขาย เช่น สินค้าราคาพิเศษ เป็นต้น รวมทั้งกิจกรรมด้านผลิตภัณฑ์ของธนาคาร ได้แก่ บริการจําหน่ายสลากออมทรัพย์ทวีสิน และคลินิคสินเชื่อกิจกรรมพิเศษของส่วนงานภายนอก ได้แก่บริษัท ไปรษณีย์ไทย จํากัด ให้บริการรับส่งของขวัญภายในงาน แจกโปสการ์ด (รูปแบบที่ ธ.ก.ส. กําหนด) และถ่ายภาพประทับตราไปรษณียากรพิเศษให้แก่ผู้ร่วมกิจกรรม อีกทั้ง บริษัท อาคเนย์ประกันชีวิต จํากัด (มหาชน) ให้บริการตรวจสุขภาพประชาชน และในช่วงวันแม่ ระหว่างวันที่ 12- 13สิงหาคม2560จะมีกิจกรรมจุดเทียนถวายพระพร ในวันที่12สิงหาคม2560โดยผู้ร่วมงานแต่งกายชุดไทยสีขาว หรือสีนวล
รองเลขาธิการนายกรัฐมนตรีฝ่ายการเมือง ได้กล่าวย้ําเพื่อขอเชิญชวนประชาชน มาร่วมชมและสนับสนุนผลิตภัณฑ์ดี ๆ ภายในงาน “ตลาดของดี SMEsเกษตรไทย”เพื่อยกระดับSMEsไทย ก้าวไกลสู่สากลได้ ตั้งแต่วันที่ 4 - 27 สิงหาคม2560 ระหว่างเวลา 10.00 – 19.00 น. ณ ตลาดคลองผดุงกรุงเกษม ข้างทําเนียบรัฐบาล ทุกวันไม่เว้นวันหยุดเสาร์ อาทิตย์ และ วันหยุดนักขัตฤกษ์
.................................................................
กลุ่มประชาสัมพันธ์และเผยแพร่ สํานักโฆษก